|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 62

**din 28 august 2014**

**privind aprobarea Indicatorilor tehnico – economici și confinanțarea proiectului ”Modernizare străzi în Municipiul Dej”**

**Consiliul local al Municipiului Dej,** întrunit în ședința ordinară din data de 28 august 2014,

Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 15.528 din 22 august 2014, al Biroului Programe Dezvoltare din cadrul Primăriei Municipiului Dej, prin care se propune spre aprobare Indicatorii tehnico – economici și confinanțarea proiectului ”Modernizare străzi în Municipiul Dej”, proiect avizat favorabil în şedinţa de lucru a comisiei economice din data de 28 august 2014;

În conformitate cu prevederile Ordonanței de Urgență Nr. 28 din 10 aprilie 2013, pentru aprobarea Programului național de dezvoltare locală, Ordonul Nr. 1.851 din 9 mai 2013, privind aprobarea Normelor metodologice pentru punerea în aplicare a prevederilor Ordonanței de Urgență a Guvernului Nr. 28 din anul 2013, pentru aprobarea Programului național de dezvoltare locală;

Ţinând cont de prevederile ‘art. 36’, alin. (4), lit. a), lit. d) şi ‘art. 45’, alin. (2), lit. a) și lit. d) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ş T E:**

**Art. 1. Aprobă** indicatorii tehnico-economici ai proiectului “ Modernizare străzi în Municipiul Dej”, a cărei **valoare totală este de 12.389.313 lei.**

**Art. 2. Aprobă** alocarea de la bugetul local al Municipiului Dej a **sumei de 4.907.566 lei** reprezentând cheltuielile neeligibile necesare cofinanţării proiectului “Modernizare străzi în municipiul Dej”.

**Art. 3.** Cu ducerea la îndeplinire a prevederilor prezentei hotărâri se încredinţează Primarului Municipiului Dej, Biroului Programe Dezvoltare, Direcţia Economică, Direcția Tehnică şi Serviciului Juridic din cadrul Primăriei municipiului Dej.

**Preşedinte de şedinţă,**

 **Varga Lorand - Iuliu**

**Nr. consilieri în funcţie - 19**

 **Nr. consilieri prezenţi - 16**

**Nr. voturi pentru - 16**

 **Nr. voturi împotrivă -**

 **Abţineri -**  **Contrasemnează**

 **Secretar, Covaciu Andron**